
DISSERTATIO  MEDICA 


J  N  A  U  G  U  R  A  L  I  S, 


DE  - 

/  ‘ 

>  /  #  / 

ASTHMATE  SPASMODICO. 


RESPIRATIO  ad  vitam  adeo  neceifaria  eft, 
ut  nequidem  per  tempus  exiguum  fme 
vitae  difcriminc  fummo  fufpendi  queat ;  qua¬ 
propter,  aut  impedita  aut  penitus  fublata,  fum- 
mam  cujufque  medici  attentionem  jure  meretur- 
•  Omnia  tamen  vitia  quibus  patet  refpiratio,  quip¬ 
pe  fermonem  nimis  longum  defiderantia,  hic 
ira&are  omiii,  et  afthmatis  fpafmodici  rationem 
duntaxat  habendam  exiftimavi. 

Spirandi  difficultas  varias  agnofcit  caufas,  ve* 
luti,  nimiam  fanguinis  abundantiam,  pneumo* 

A  niam. 

niam,  cordis  polypum,  pectoris  hydropem,  &c. 

Afthma  autem  fpafmodicum  a  caufa  fibi  propria 

oritur,  poftea  memoranda,  ex  qua  parum  intel- 

% 

ledla  multum  confufionis  et  erroris  ortum>  Ut 
res  tamen  de  qua  agitur  melius  intelligatur,  ad 
hiftoriam  morbi  animum  advertam,  praemiffa 
illius  definitione. 

X  s.  i  w  *  •  ••  i  ■ 

'  '  "  >1 


f 

DEFINITIO. 

*  \  / 

■ '  \ 

Spirandi  difficultas  per  intervalla  fubiens,  cum 
angufliae  in  pexiore  fenfu,  et  refpiratione  cum 
fibilo  ftrepente  ;  tuffis  fub  initio  paroxyfmi  dif¬ 
ficilis  vel  nulla,  verius  finem  libera,  cum  fputo 
muci  faepe  copiofo  *. 

\ 

H  I  S  T  0  R  I  A. 


Duplicem  aflhmatis  fpeciem  finxerunt  aucto¬ 
res,  haud  fatis  gravi  de  caufa,  ficcam  nimirum 

et 

V  1 

„  I  v*  *  .  •</  .  •  • 

Genera  morbor.  Cullen.  gen.  lv. 

et  humidam.  Sub  hac.  fputa  magna  copia  reji» 
ciuntur ;  fub  illa,  nulla  obfervantur,  nifi  finem 
paroxyfrni  verfus.  Alias  divifiones  paflim  apud 
fcriptores  invenire  eft.  Floyerus,  alitor  fat  ac¬ 
curatus,  fed  pro  more  temporum  incultus,  de 
afthmate  continuo  ac  periodico  mentionem  fa¬ 
cit  :  Hoc  vero  ad  afthma  fpafmodicum,  illud  ad 
dyfpnoeam,  referendum  exiftimo.  Quin  et  di¬ 
viditur  in  idiopathicum  atque  fymptomaticum, 
prout  originem  duxerit  vel  qb  affectione  pulmo¬ 
num  primaria,  vel  ab  alio  quovifcunque  morbo 
pulmones  per  confenfum  afficiente;  Quantum, 
has  omnes  divifiones  attinet,  earum  plurimae, 
utpote  inutiles,  negdigendae,  et  forfitan  diftinctio 
generalis  in  afthma  ac  dyfpnoeam  in  animo 
duntaxat  tenenda,  et  in  praxi  duntaxat  refpici- 
enda. 

V  .  .  ,r  . 

De  afthmate  idiopathico  hic  loci  quaeflio  f b- 
lum  inftituenda  eft.  Morbi  adventum  ut  plu¬ 
rimum  docent  quaedam  fymptomata  notatu  dig¬ 
na.  Poft  cibum,  ferius  ocyufve  \  entriculus  di- 
(tenditur,  et  pondere  infolito  opprimi  atque  gra¬ 
tari  videtur.  Aer  per  gulam  expellitur,  humo¬ 
ri  aquam  referenti  et  mnpicio  nonnuiiquarn 
commiftus.  Fonticuli,  fi  qui  fmt,  inflamman¬ 
tur  ac  dolent.  Artus  rigent,  quafi  multo* 

fradi  effent  labore.  Voluntatis  juffa  parum  au- 
fcultantur,  et  aeger  viribus  collapfis  motum  o- 
dit  ac  averfatur.  Dolet  caput  et  gravatur.  He- 
befcunt  fenfus.  Ofcitatio  et  pandiculatio  cre¬ 
bro  eveniunt ;  et  vefperem  verfus  fomnus,  po- 
tiufve  torpor  et  in  fomnum  proclivitas,  obrepunt. 
Urina  pallefcit,  et  magna  copia  profunditur,  poft 
paroxyfmum  finitum  rubra  utplurimum  evafura. 
Pedus  anhelo  motu  tremit.  Organa  refpirati- 
oni  infervientia  viribus  diffendentibus  vix  ce¬ 
dunt,  et  quafi  obrigent  feptum  tranfverfum  ni¬ 
mirum  quod  aegre  deorfum  movetur,  &c.  Tuf- 

fis  interdum  obfxdet,  alias  nulla  vel  ficca  obfer- 

/ 

vatur  j  fummaque  adefl  anxietas  cum  fpirandi 

difficultate. 

Per  nodem  haec  omnia  intenduntur.  Calet 
aeger,  et  huc  et  illuc  inquietus  fe  jadat :  Et 
prima  vel  fecunda  hori  matutina,  poli;  fomnum 

i 

plus  minufve  altum  expergefadus,  paroxyhno 
corripitur.  Spiritus  interclufus  arde  meat.  Om¬ 
nes  mufculi  thoraci  incumbentes  motibus  infoli- 
tis  tremunt.  Expiratio  infpirationem  tarde  ac 
lente  excipit,  atque  flertore  quodam  vel  fibilo 
perficitur.  Spiritus  ore  hiante  patulifque  nari- 
bus  trahitur,  et  aeger  ledum  fugere  ad  aerem 
captandum  frigidulum  cogitur,  et  eredo  corpo- 

re  fe  tenere ;  nec  loqui,  neque  fternuere,  neque 
tuflire  ut  plurimum  poted.  Ejus  facies  rubet, 
quamvis  nonnunquam  palleat.  Oculi  promi¬ 
nent,  et  truces  torvique  apparent.  Capitis  gra¬ 
vedo  dolorque  augentur,  et  in  tali  reruin  datu 
fi  fomnus  forte  contingat,  fomniis  horrificis  at¬ 
que  abfurdis  turbatur. 

Paroxyfmo  durante,  ventriculus  plus  minufve 
didenditur.  Abdomen  tumefcit,  et  aer  inclu- 
fus  ubique  intedinorum  oberrat,  borborygmos 
excitans ;  atque  vomitus  materiae  viridis  vel 
flavae  frequenter  accidit. 

Pulfus  quod  ad  vim  et  frequentiam  multum 
variat.  Interdum  velox  magnufque,  alias  debi¬ 
lis  et  intermittens,  alias  vero  prorfus  naturalis 

invenitur.  - 

♦ 

Ingravefcente  malo,  fumma  oritur  circa  prae¬ 
cordia  anxietas  ac  ferme  intoleranda.  Cor  vio¬ 
lenter  palpitat.  Frigent  artus.  Mufculi,  debita 
firmitate  amiffa,  non  amplius  torod  confpiciun- 
tur  ;  et  tandem  viribus  aegri  fummopere  ex- 
haudis,  delirium,  fopor,  animique  deliquium 
contingunt.  Paroxyfmus,  utcunque  gravis  vi¬ 
deatur,  haud  femper  pertimefcendus.  Licet  e- 
nim  aeger  quandoque  tantam  experiatur  fpiran- 
di  difficultatem,  quanta  fpectantium  animos  gra- 

vi  formidine  percellat,  ne  de  illo  conclamatum 
fit ;  periculum  tamen  ut  plurimum  abeft,  nili 
quibufdam  in  cafibus  raris,  quorum  exempla 
nonnulla  fubinde  occurrunt. 

Paroxyfmi  duratio  modo  brevior  modo  diu- 
turnior.  Interdum  a  bihorio  ad  diem  integrum 
protenditur  ;  plerumque  tamen,  mane  provedo, 
in  melius  vertitur.  Tullis,  antea  impedita,  fit 
liberior,  ac  muci  copia  admodum  varii,  modo 
gummi  tragacanthae  fimilis,  modo  fanguine 
tindi,  vel  lineis  nigris  interftindi,  excernitur. 

Organa  refpirationi  inferventia  facilius  mo¬ 
ventur.  Spirandi  difficultas  imminuitur.  Pec- 
toris  dolor  evanefcit.  Venter  detumefcit.  Fla¬ 
tus  exploditur  ;  et  aeger  fomno  vehementer  ex¬ 
optato  demum  obruitur. 

Nondum  autem  ex  toto  folvitur  morbus* 
Gravitas  pedoris  adhuc  fentitur ;  tarditas  ad 
munera  folita  obeunda,  et  fpiratio  difficilis  j  ad 
curfum  motumve.  Vefperi  torpor  cum  ventri¬ 
culi  inflatione  iterum  obrepit.  Symptomata  o- 
lim  acta  noctu  iterum  recrudefcimt,  et  hora  pri¬ 
ma  vel  fecunda  matutina  alter  paroxyfmus  de- 
nuo  accenditur,  pari  modo  quo  prior  levandus; 
Remiffiones  atque  exacerbationes  per  plures  vi¬ 
ces  aliquando  fefe  mutuo  excipiunt.  Sed  auc- 

ta  tandem  fub  finem  paroxyfmi  cujufvis  excre- 
tione  muci,  levius  fit  malum  et  pedetentim  de¬ 
finit,  poft  tempus  brevius  longiufve  rediturum. 
Quod  de  podagra  id  de  afthmate  quoque  verum ; 
nempe,  quo  diutius  perftiterit,  faeviufque  fure- 
rit,  eo  longius  ac  plenius  expeftandum  efle  in¬ 
tervallum  a  morbo  prorfus  liberum  #.  Hic  ta¬ 
men  plurimum  faciunt  tempeftatum  viciffitudi- 
nes,  vivendi  ratio,  aliaeque  res  fuo  loco  memo¬ 
randae.  De  paroxyfmorum  intervallis,  nihil  cer¬ 
ti  tradi  poteft,  quippe  quae  multum  pendeant 
ab  aegri  confiitutione  morbique  duratione.  In- 
eunte  morbo,  paroxyfmi  bis  terve  in  anno  ad 
fummum,  ut  plurimum,  eveniunt ;  prove&o  ta¬ 
men  creberrime  renovantur,  et  demum  perpe¬ 
tuo  fere  lacefiunt. 

Quamvis  inter  allectiones  pertinacifiimas,  qui¬ 
bus  obnoxium  eft  corpus,  afihma  recenfendum, 
raro  tamen  vires  propria  fua  vi  femel  et  fimul 
frangit,  fed  vel  longa  yaletudine  exhaurit,  vel 
alios  morbos  inducit  nulla  vi  debellandos,  non» 
nunquam  primario  malo  plus  pertimefcendos ; 
fcilicet,  phthifin  pulmonalem,  cui  accedit  febris 
he&ica,  corpus  depalcens  atque  corrumpens, 

pectoris 

$  Vid.  Floy.  on  tlie  afthraa,  pag.  13, 

pectoris  hydropem,  afcitem  et  anafarcam,  hemi¬ 
plegiam  ;  et  in  hoc  rerum  flatu  deplorando  no¬ 
vus  impetus  adveniens  aegrum  e  medio  faepif- 
iime  tollit.  Notandum  tamen  efl,  hunc  morbum 
raro  diu  durare,  quin  fummam  corporis  extenu¬ 
ationem  producat.  • 

En  morbi  formam  communem :  Varietates 
autem  interdum  exhibentur  notatu  dignae.  Li-' 
cet  aegri  ut  plurimum  fe  melius  habeant,  cor¬ 
pore  ere&o  vel  aliquantum  antrorfum  inclinato; 
cafus  tamen  leguntur  ubi  dyfpnoea  levabatur  ex 
pofitura  corporis  omnino  contraria.  Hiftoriam 
quoque  phthifis  pulmonalis  accepi,  ubi  quid  fi- 
rnile  obfervatum  erat.  Hujufmodi  exempla  ra¬ 
ra  praefertim  contingunt,  ubi  morbus,  altis  radi¬ 
cibus  acfis,  ingentem  debilitatem  induxerit.  Por¬ 
ro,  non  defunt  quibus  diaeta  non  modo  non  par¬ 
ca,  fed  lauta  ac  opipara,  inter  paroxyfmum  re¬ 
medio  fuerit.  Sed  ne  in  his  varietatibus  defcri- 
bendis  diutius  immorer,  me  vetant  temporis  an- 
gufliae  atque  differtationis  limites  praefcripti. 


DI  AG- 

DIAGNOSIS, 


Afthma  nullo,  faltemve  parvo  negotio  ab  aliis 
morbis  fecernitur,  quos  primo  afpe&u  referre  vi¬ 
detur.  Quantum  difcrimen  illud  inter  ac  hy- 
drothoracem  attinet,  haud  facile  in  errorem  in¬ 
ciditur  :  Hanc  etenim  fpirandi  difficultas  ab  i~ 
nitio  ad  finem  ufque  comitatur  ;  vel  fi  quando* 
que  plus  minufve  urgeat,  nunquam  paroxvfmo- 
rum  formam  induit,  aut  indutam  diu  fervat. 
Afthma,  e  contrario*  it  reditque  per  intervalla 
modo  longiora  modo  breviora,  et  paroxyfinis  de¬ 
cedentibus  aeger  ad  integram  fanitatem  reftitu- 
itur.  Praeterea  in  hydrothorace  pallet  facies, 
urinae  copia  imminuitur.  Intumefcunt  pedes. 
Vox  atque  tuffis  raro  impediuntur,  vel  fuppri- 
muntur,  et  refpiratio,  quamvis  difficillima,  anhe¬ 
litu  illo  fmgulari  cum  fibilo  vel  ftertore  maxi¬ 
ma  ex  parte  caret,  ne^ue  fublimis  neque  tarda 
obfervatur,  ut  in  afthmate  multoties  vifa. 

Cynanche  trachealis  morbo  de  quo  agitur  fi- 
militudine  accedit :  Limites  tamen  inter  utram¬ 
que  affe&ionem  ponere  haud  arduum  efte  exi- 

B  flimo. 

flimo.  Illa  infantibus  propria  efl ;  hic  aetatem 
fenile m  matui*amve  obfidet  :  Prior  fedem  potif- 
fimum  in  larynge  aut  in  trachea  tenet ;  polle- 
rior  vero  branchiis  fere  ex  toto  continetur.  Cy¬ 
nanche  trachealis,  cui  nomen  afthma  infantum 
etiam  inditum,  exacerbationes  atque  remilfiones 
ex  lententia  quorundam  au&ortim  primis  diebus 
patitur.  Haec  autem  obfervatio  a  nonnullis  in 
dubium  revocatur,  et  profeclo  ulteriori  confir¬ 
matione  indiget.  Utut  fit,  morbus  poli  breve 
tempus  continuus  evadit,  inflammationem  fibi 
comitem  adjungit,  et  fpatio  feptem  vel  o£lo  di¬ 
erum  aegrum  relinquit  opprimitve. 

Dyfpnoeae  fpecies  variae  in  hoc  ab  aflhmate 
difcrepant ;  quod  remiflionum  et  exacerbatio¬ 
num  nefciae,  dies  no&efque  fuam  tyrannidem 
exerceant,  haud  raro  ad  aliquot  menfes  ufque 
continuandae.  Varias  quidem  ob  caufas,  modo 
vi  intenduntur,  modo  levantur  ;  nunquam  au¬ 
tem  fub  forma  paroxyfmorum  adoriuntur.  Huic 
accedit  alia  difcriminis  ratio,  quod  in  variis  dyf¬ 
pnoeae  fpeciebus  refpiratio  nullo  llrepitu  fibi- 

*  lante,  uti  in  allhmate,  obfervare  licet,  perficia¬ 
tur. 

'  ,  >  4  \  '  • ,  « 

.  Morbus 

Morbus  *  lingularis  a  Dodore*  Heberden  in 
Adis  Londinenfibus  defcribitur,  cui  nomen  an¬ 
gina  pedoris  inditum,  quoque  non  alius  quifpi- 
am  aflhmati  magis  affinis.  Utraque  affedio 
eafdem  caufas  haud  raro  agnofcit ;  utramque 
eadem  ligna  aliquando  praecedunt ;  utrique 
eadem  forma,  idem  fymptomatum  progrelius  ; 
eadem  utrique  medela  quandoque  competit. 
Infignem  igitur  convenientiam  multa  offendunt, 
ita  ut  nonnullis  perfuafum  fit  morbos  magnitu¬ 
dine  non  natura  difcrepare.  Hoc  tamen  affir¬ 
mare  non  audeo  ;  certiffimum  enim  eft  quibuf- 
dam  in  cafibus,  anginam  pedoris  fymptomatis 
quodammodo  peculiaribus  effe  llipatam,  five 
modi  quo  invadat,  five  durationis  feu  eventus, 
ratio  habeatur.  Infuper  oblervandum  eft,  vi¬ 
ros  et  ingenio  et  dodrina  infignes  litem  de  il¬ 
lius  caufa  et  natura  nuper  moviffe,  quae  hade- 
nus  non  modo  non  dijudicatur,  fed  majori  ma- 
j orique  animi  contentione  indies  agitur.  Qua¬ 
propter  fatius  erit  expedare  donec  dies  rei  adeo 
obfcurae  lumen  affuderit,  quam  morbi  parum 
cogniti  indolem  conjeduris  profequi,  quamque 
yarii  varie  trahunt. 

C  A  TU 

'  ^  t  S’  %  •  1  *  '  • 

*  Lond.  Med.  trardactions,  vol.  2.  p.  59, 

Omnes  caufas,  quotquot  paroxyfmum  aflhma- 
tiqum  inducere  valeant,  memorare  arduum  fo¬ 
ret  opus..  Praecipuas  igitur  perftringere  mihi 
duntaxat  in  animo  eft,  illafque,  pro  more  folito, 
in  praedifponentes  ac  occafionales  diflribuere 
expedit.  ' 


DE  PRiEDISPONENTIBUS. 

. 

Opportunitas  ad  hunc  morbum  ex  quodam 
partium  refpirationi  infervientium  vitio  pendere 
videtur,  quod  a  parentibus  ad  nepotes,  veluti 

'i  ’  ,  M 

donum  funeftum,  procul  omni  dubio  faepiflime 
tranfit :  Quale  autem  fit,  haud  dictu  facile.  Va- 
forum  pulmonalium  teneritudo  ac  mollities,  qui¬ 
bus  apta  reddantur  ad  motus  abnormes  conci- 

•v/ 

piendos  multis  morbi  phaenomenis  egregie  con¬ 
veniunt.  Afthma  enim,  quamvis  nulli  aetati, 

vel 

vel  fexui,  vel  conftitutioni,  parcat,  iis  potiffimum 
familiare  obfervatur  qui  corporis  fabrica  molli, 
cute  laevi  ac  nitida,  colore  rofeo  ac  amabili,  gau¬ 
deant,  quibufque  vafa  fanguine  plus  juflo  referta 
fint,  pectufque  folito  anguftius.  Non  defunt  ta¬ 
men  argumenta  quae  contra  hanc  fententiam 
militare  videantur  ;  illam  igitur  nec  .arroganter 
neque  auda&er  propono,  et  penes  quemque  erit 
ei  aut  demere  aut  addere  fidem.  Utcunque  ta¬ 
men  fit,  probe  notum  eft,  morbum  vel  ex  cor¬ 
poris  debilitate,  vel  ex  nimia  fanguinis  abun¬ 
dantia,  graviorem  evadere.  Evacuationes  enim 
•  ;  ‘  \ 

nimiae,  et  per  venaefe&ionem  et  per  cathartica 
faepe  propinata,  morbi  reditui  favent,  et  quem¬ 
libet  paroxylrnum  diuturniorem  ac  periculofio- 

1 

rem  efficiunt.  Eodem  refpiciunt  vigiliae  modos 
egreffae,  venus  nimis  culta. 

Quin  et  omnia  plethorae  amica  eofdem  prae- 
ftant  effe&us,  veluti  diaeta  lauta  ac  opipara,  ani¬ 
mi  quies  ac  corporis,  fomnus  ultra  modum  pro- 
tra&us,  fanguinis  profluvia  cohibita,  atque  fon¬ 
ticuli  fuppreffi.  Sanguinis  abundantia  praefente, 
paroxyfmus  eo  certius  excitabitur,  fi  magna  il¬ 
lius  copia  in  pulmones  conje£ta  fuerit.  Animo 
enim  tenere  oportet,  vaforum  diftenfionem  fpaf- 
mo  nonnunquam  caufam  praebere,  et  viciffim 

.  hunc 


i 

hunc  ipfum  fluidorum  accumulationi.-  Colica 
et  pertuflis  funt  exempla. 


DE  OCCASIONALIBUS. 

» 

Aeris  quod  ad  gravitatem  et  levitatem  viciffi- 
tudines  corpus  haud  parum  afficiunt ;  quamvis 
multum  abfit  ut  tantum  his  caufis  nunc  tribua¬ 
tur  quantum  nuper  et  olim.  Non  temere  cre¬ 
ditum  eft,  ac  di£tum,  aeris  undequaque  circum- 
fufi  pondus  partes  internas  inter  et  externas  li¬ 
bramen  confervare.  Nam  animalia  in  vacuo 
pofita  in  immenfam  molem  crefcere  dicuntur, 
fluidis  fcilicet  expanfis,  ob  vim  magnam  aeris  iis 
infitam,  tuncque  extricatam  ;  et  haud  dubie  fa¬ 
tendum  eft,  tale  quid  nobis  eventurum  quale  in 

1  /* 

vacuo  obfervatum,  fi  aer  premens  fubito  et  ex  .0- 
to  fublatus  fuerit :  Verum  enimvero  mutationes 
aeris  quod  ad  levitatem,  quae  in  orbe  noftro  fub- 
inde  contingunt,  nunquam  effe&us  adeo  infignes 
edunt.  Diu  in  montium  excelforum  cacumini¬ 
bus  non  modo  fine  incommodo,  fed  etiam  maxi¬ 
mo  cum  fructu  vivitur.  Et  qui  nuper  ope  ma¬ 
chinarum. 

chinarum,  Air  balloons  di&arum,  per  campos 

N 

aeris  late  patentes,  ac  per  nubila  iter  novum 
hadtenufque  intentatum  arte  plus  Daedalea  fibi 
patefacerent,  ne  minimum  quidem  mali  inde 
experti  funt.  Quae  cum  ita  fint,  nonne  con¬ 
cludere  aequum  eft,  talem  fluidorum  expanfio- 
nem  raro  obtinere  ?  Dyfpnoea  quidem,  aeris 
pondere  fubito  imminuto,  interdum  contingit ; 
fed  ex  hoc  haud  dubie  provenit,  quod  aer  levis 
ac  rarus  pulmonibus  dilatandis  parum  fufficiat : 

*  Unde  fanguis,  copia  praeter  folitum  majori  in 
vafis  pulmonalibus  accumulatus,  fpirandi  diffi- 
cultatem  producet ;  et  infuper  notandum,  aerem 
leviflimum  parum  idoneum  eflfe  halitui  illi  ve¬ 
nenato  quem  exhalant  pulmones  evehendo,  et 
ex  quo  retento  larga  pullulat  malorum  feges. 
Utut  fit,  experientia  docet  afthmate  affe&os 
pejus  fele  habere  quotiefcunque  tales  eveniant 
viciflitudines.  Symptomata  gravia  mitefcunt, 
mens  hilarior  evadit,  ac  fpiratio  facilior,  coelo 
fudo  et  fereno,  aere  vaporibus  vacuo,  et  quo¬ 
tiefcunque  mercurius  in  barometro  alte  afcendit. 
Ubi  imbres  imminent,  et  coeli  facies  tenebris 
nebulifque  inhorret,  paroxyfmi  creberrime  in¬ 
vadunt  j  fed  nullum  tempus  afihmatico  magis 

pertimefcendum, 

pertimefcendum,  quam  quod  procellas  praecedat, 
quando  mercurius  altiffime  defcendit  *. 

Licet  aeris  levitas  repente  exorta  tantum  va¬ 
leat  in  paroxyfmis  inducendis,  idem  nihilomi¬ 
nus  effe&us  ab  illius  gravitate  praetermodum 
au<fta  aliquando  profluere  folet.  Ut  enim  fan- 
guinis  per  pulmones  iter  libere  perficiatur,  ne- 
ceflarius  eft  certus  quidam  diftenfionis  gradus, 
quem  ultra  citrave  tantum  abeft  ut  promovea¬ 
tur,  ut  plurimum  impediatur,  et  pVofe&o  aer 
plus  aequo  gravis  pulmones  nimis  dilatando, 
vafaque  nimis  comprimendo,  talia  incommoda 
producere  poteft.  Abunde  autem  varietatum 
quod  ad  caufas  memoratas  obtinet.  Qui  in 
valle  paroxyfmorum  immunis  degerat,  in  mon¬ 
tis  verticem  elatus  morbum  faepiflime  experie¬ 
tur  ;  et  viciflim  ;  idem  de  urbis  incola  dicen¬ 
dum,  qui  rus  veniens  in  gravifliinam  fpirandi 
difficultatem  nonnunquam  delabitur j  et  con¬ 
trarium  non  femel  verum  inventum  f.  Hic,  ut 
alibi,  mira  eft  confuetudinis  vis ;  et,  fane  omni¬ 
bus  confideratis,  forte  non  nemo  fibi  perfuade- 
bit  genus  nervofum  hifce  aeris  mutationibus  plus 
affici,  quam  ipfum  genus  fanguiferum. 

*  Fioyer,  pag.  56. 

f  Mead  Monita  et  Praecepta  Med. 


Calo?* 

Calor . — Hic  corpori  admotus  paroxyfmum 
aflhmaticum  inducere  potefl,  vel  in  nervos  a- 
gendo,  vel  fanguinis  impetum  adaugendo  ;  ani- 
mo  enim  tenendum  efl,  circuitum  fanguinis  in- 
tenfum  repreflumve  haud  parum  valere  cum  in 
paroxyfmis  excitandis,  tum  in  illis  cohibendis. 
Nam  perfpicuum  efl  morbos  a  nervis  male  af- 
fedtis  pendentes  interdum  graviores  atque  peri- 
culoiiores  evadere,  ab  impetu  fluidorum  praeter 
folitum  audio.  Complures  igitur  tempore  aefti- 
vo,  canicula  furente,  aflhma  adoritur,  qui  melius 
fe  habent  ad  hyemis  adventum.  Hoc  tamen 
non  ita  intelligendum  quah  contrarium  nun¬ 
quam  eveniret.  Sunt(  qui  morbo  tempore  bru¬ 
mali,  flantibufque  aquilonibus,  vehementer  ad¬ 
modum  conflictantur  ;  ac  imprimis  fi  pectus  non 
bene  tedlum  fuerit,  aut  frigori  quovis  modocun- 
que  expolitum.  In  pofteriore  cafu  catarrhus 
raro  abefl. 

Vapores  varii,  quibus  aer  aliquando  onuftus 
efl,  paroxyfmum  inducere  queunt ;  veluti,  plum¬ 
bi,  mercurii,  arfenici,  fulphurifque  exhalationes  : 
Et  hinc  intelligitur  cur  malum  pidtoribus  atque 
inauratoribus  familiare  fit.  Simili  vi  pollet  aer 
mephiticus.  Cafus  memoriae  proditur  cujuf- 
dam  hominibus  qui  graviflima  fpirandi  difficul¬ 
tate  corripiebatur  dum  mullum  inter  fermentan- 

C  -  ,  dum 

dum  olfaceret  Par  ed  fumi  eujufcunque  fu¬ 
erit  generis,  ac  odorum  five  bene,  five  male 
oleant,  ratio.  Quotquot  impediunt  quo  minus 
thorax  amplietur,  nimirum,  ventriculi  didentio, 
empladra  pedori  admota,  fafciae  extrinfecus  ap- 
plicatae,  refpirationem  difficilem  faciunt.  Ex¬ 
ercitatio  crebra,  nimis  valida,  ufque  ad  defati¬ 
gationem  continuata,  utpote  fanguinis  circui¬ 
tum  intendens  ac  debilitatem  inducens,  periculo 
nunquam  caret.  Nihil  expeditius  certiufve  mor¬ 
bum,  anginam  pedoris  didum,  afthmati  maxime 
affinem,  quam  corporis  exercitium  excitat;  ita 
ut  qui  dantes  bene  fe  habeant,  ad  minimum 
motum  curfumve  quad  idu  fulmineo  tadi  cor¬ 
ruant  morbo  correpti. 

Omnes  animi  affedus,  dve  ex  genere  exci¬ 
tantium,  dve  deprimentium  fuerint,  metuendi. 
Hanc  fententiam  illudrat  hypochondriafis,  cujus 
adhma  haud  raro  comes  ed,  et  ubi  pathemata 

mentis  imprimis  dominantur.  Eofdem  praedant 

« 

effedus  quaeque  animi  contentio  valida,  dudia 
acriter  culta,  &c, 

,  v  .  r  0  \  y  '  *  -  v 

Vrflus. — Haud  impune  fertur  ingluvies,  prae- 
fertim  fi  alimenta  e  frugibus  oleribufve,  quibus 
vis  aeris* non  exigua  ined,  parata  fuerint.  Quod 
vidum  animalem  attinet,  eo  pejor  invenitur  quo 

vif- 


*  Bonet.  apud  Floyer  citat. 


DE  ASTHMATE  SPASMODICO.  19 

vifcidior  :  Quapropter  nocent  oltraea,  animalia 
recens  nata,  pifcefque.  Bacchus  plus  aequo 
cultus  plurima  fecum  affert  incommoda.  Sunt 
qui  fummam  fpirandi  difficultatem  experiantur 
ex  tribus  etiam  cyathis  cujufcunque  liquoris 
fpirituofi  propinatis  ;  et  non  dubium  eft  inter¬ 
valla  paroxyfmis  interjeda  breviora  evadere  ex 
ufu  vini,  vel  etiam  cerevifiae  fortis  immodico. 
Variae  res  intus  affumptae  nocere  queunt,  non 
modo  quantitate  nimia,  fed  etiam  prava  ac  pa¬ 
rum  idonea  fua  qualitate  ;  nam  confenfus  quam 
maximus  ventriculum  inter  et  pulmones  viget, 
ita  ut  ille  male  affe&us  horum  munera  multum 
impediat. 

Quidam  cum  veterum  tum  recentiorum  afth- 
ma  ab  exanthematis,  variolis  nimirum  et  mor¬ 
billis,  et  a  fcabie  fuppreffis  ac  intus  verfis,  pro- 

4 

fluere  contenderunt.  Tales  in  corpore  mutati¬ 
ones  fequitur  haud  dubie  difficultas  fpirandi  in¬ 
gens  :  Sed  affhma,  ut  opinor,  aut  raro  aut  nun- 
quam,  nifi  in  iis  qui  ex  pulmonum  ftructura 
ad  morbum  opportuni  funt.  Eadem  effi  ratio 
quarundam  caufarum  de  quibus  olim  loquuti 
funt  medici,  cordis  nempe  polypi,  hydropis  pec¬ 
toris,  adipis  circa  pulmones  accumulati.  Obi¬ 
ter  annotare  juvat,  paroxyfmos  afthmaticos  ab 

hyfleria 

hyfteria  et  hypochbndrian  quandoque  ortum 

i 

fuum  trahere. 


CAUSA  PRO  X  I  M  A. 


Cum  paucae  admodum  occauones  hunc  mor¬ 
bum  confpiciendi  mihi  fub  mi  nifl  ratae  fuerint, 
minime  expeclandum  effi  aliquid  luminis  rei  tam 
obfcurae  et  difficili  meis  ex  indagationibus  af- 
fulfurum.  Veruntamen,  ut  mori  praefcripto  me 
accommodem,  quafdam  ex  theoriis  huc  perti¬ 
nentibus  breviter  expendere  conabor. 

I  . 

Opiniones  veterum  hac  de  re  memorari  vix 
merentur.  Pituitam  finxerunt  quae  pulmones 
obllrueret  ac  refpirationem  impediret.  Nihil 
tamen  talis  materiae  praefentiam  ante  morbum 
inchoatum  probat,  et  copia  muci  vifcidi  ac  te¬ 
nacis,  quae  finem  paroxyfmi  verfus  rejicitur,  pro 

e.ffieUu,  potius  quam  pro  morbi  caufa,  habenda 

Af- 

videtur. 

f  >  r 

Quidam  meliore  innixi  fundamento,  cum  fe¬ 
cum  reputaffient  quam  irritabilis  effiet  laryngis 
membrana  interior,  ffiimulique  cujufcunque  im¬ 
patiens,  et  quam  bene  accommodati  effient  ejus 

mufculi 

mufculi  motibus  concipiendis,  paroxyfmum  afth- 
maticum  ad  fpafmum  hifce  partibus  illatum  re¬ 
tulere  ;  atque  huic  fententiae  eo  magis  faverunt 

t  .  v  \ 

quod,  irritata  membrana  fupradicta  vel  (limulo 
mechanico  vel  chemico,  (nam  periculum  in  ca¬ 
ne  fa&um  fuit,)  repente  paroxyfmus  excitare¬ 
tur. 

Haec  theoria  forfan  nec  ex  toto  negligenda, 
neque  ex  toto  admittenda.  Semper  enim  quae¬ 
rere  licebit,  utrum  affeclio  afthraa  an  dyfpnoea 
eiTet  ?  At,  dicet  aliquis,  c  omnia  verum  afthma 
*  depinxere.’  Efto.  Nonne  autem  confenfus 
viget  quam  maximus  inter  omnes  partes  mem¬ 
branae,  laryngem,  tracheam,  pulmonefque  in- 
vedientis,  ita  ut  affediio  uno  in  loco  exorta 
longe  lateque  protinus  diffundatur  ?  Et  nonne 
fpafmus  laryngem  primo  occupans  ad  bronchi- 
as  ufque  brevi  propagabitur  ?  Pulmones  quidem 
veneno  iis  admoto  in  contra&ionem  non  cien- 

i 

tur.  Non  idcirco  tamen  concludendum,  libras 
mufculares  veliculis  aereis  deeife,  hafve  nunauam 
fpafmo  conftringi.  Quid  enim  eft,  quod  tuni¬ 
cam  mufcularem  in  venis  adede,  in  quibus  nec 
vifa  unquam  fuit,  neque  experimentis  compro¬ 
bata  ponamus,  eamdemque  veficulis  in  aereis 
exiftere  dubitemus,  propterea  quod  aciem  ocu¬ 
lorum  et  diligentiam  cujufvis  explorantis  etiam 


i 

acutiffimi  hadtenus  effugerit  ?  Porro,  efl  ubi  ar¬ 
teriae,  de  quarum  ftru&ura  mufculari  inter  om¬ 
nes  hodie  convenit,  veneno  quolibet  admoto,  vix 
ac  ne  vix  quidem  moventur ;  et  profecto  qua 
trachea  fe  findit  in  duos  ramos  fibrae  mufculo- 
fae  plane  confpiciuntur,  et  credere  haud  abfo- 
num  efl,  eandem  ftru&uram  per  totum  eorum 
-tradtum  obtinere.  Hacc  omnia  tamen  non  ita 
accipienda  funt,  «quafi  morbus  de  quo  agitur  lar- 
ryngem  nunquam  afficeret.  Omnia  organa  re- 
fpirationi  infervientia  affectionem  quovis  modo- 

cunque  excitatam  participare  queunt,  ut  poffea 

\ 

clarius  patebit :  Sed  verifimile  efl,  bronchias 
primum  laborare,  aegri  quippe  hoc  morbo  de¬ 
cumbentes  dolorem  quem  fentiunt  ad  pecRius 
plane  referunt,  quod  obriget  perinde  ac  vincu¬ 
lis  ligatum  effiet.  Infuper  notandum  eff,  paro- 
xyfmum  aflhmaticum  a  ventriculi  diflentione 
fepti  tranfverfi  liberum  defcenfum  impediente, 
vel  ab  omni  caufa  quae  impedit  quo  minus  tho¬ 
rax  amplietur,  veiuti  emplaftris  pectori  admo¬ 
tis,  fuum  ortum  nqnnunquam  ducere.  Quae 
quidem  caufae  pulmones  facile  afficere  poffunt, 
dum  earum  modus  in  laryngem  agendi  nec  in¬ 
tellectu,  neque  explanatu  facilis. 

Vitium  primo  bronchiis  contentum  brevi  la¬ 
tius  diffundi  potefl,  et  omnia  refpirationis  or¬ 
gana, 

gana,  fi  morbus  violentus  fuerit,  facile  in  con~ 
fenlum  trahuntur  ;  nempe,  feptum  tranfverfum, 
trachea,  larynx,  &c.  Hoffmannus  cafum  ho- 

i 

minis  refert,  cujus  refpiratio  ex  diaphraginatis 
laehone  plurimum  perturbata,  cuique  afthma 
fupervenit  Gregorius  nofter  illuft.  plures  fe 
vidiffe  memorat  qui,  paroxyfmo  durante,  feptum 
tranfverfum  deorfum  movere  haud  valerent  }-. 
Memoriae  etiam  proditur,  nervis  feptem  tranf- 
verfum  adeuntibus  refectis,  paroxyfmum  afthma- 
ticum  excitatum  fuiffej.  Quin  et  expiratio  in- 
fpiratione  difficilius  aliquando  perficitur,  ut  in 
illa  afthmatis  fpecie  quae  hyfteriam  fubfequitur 
obfervare  licet.  His  omnibus,  ni  fallor,  ut  de¬ 
cet  confideratis,  plane  apparebit,  morbum  bron¬ 
chiis  initio  contineri,  gradatim  fe  diffundere,  et 
tandem  aliquando  omnibus  refpirationis  inftru- 
mentis  incumbere. 

J  .  R.  A- 

*  HofFman.  oper.  tom.  3.  p.  96. 

f  PraeletfL  academ. 

^  Lower.  apud.  Floyer  citat,  p.  207.  Parum,  forfi- 
tan,  Lowero  aliifque  auftoribus,  qui  talia  experimenta 
inftituere,  fidendum,  quippe  qui  non  femper  fat  accu¬ 
rate  afthma  inter  et  dyfpnoeam  diffinxerint.  Utut  fit, 
plurimis  obfervationibus  conflat,  asionem  fepti  tranf- 
verfi,  paroxyfmo  durante,' aliquando  impediri,  et  infuper 
fenfum  conflri&ionis  circa  laryngem  interdum  percipi. 

RATIO  SYMPTOMATUM. 

♦  .  \  «  \ 

Cum  de  caufa  proxima  jam  fatis  dictum,  in 
fymptomatis  explanandis  multum  temporis  con- 
fumere  haud  convenit. 

Ventriculus  diftenditur ,  aer  per  gulam,  &c. - 

Cibus  in  ventriculum  affiumptus  quafdam  fubit 
mutationes  antequam  in  naturam  animalem 
penitus  fubadtus  atque  converfus  fuerit.  Quae¬ 
nam  vero  fint  hae  omnes  dictu  difficillimum  ;  ne¬ 
que  opus  efl  ut  hic  loci  eas  memorem.  Sanita- 

% 

te  vigente,  alimenta  parum,  minutis  autem  viri¬ 
bus  ventriculi,  multum  fermentefcunt ;  ut  docent 
ructus,  dolor  circa  cardiam,  &c.  Et  profecto 
debilitas  pulmonum,  quae  afthmate  adveniente 
contingit,  facile  cum  ventriculo  communicatur, 
ob  confenfum  infignem  qui  inter  haec  vifcera 
intercedit. 

\  v 

Dolet  caput  et  gravatur ,  cor  palpitat. — Cordis 
palpitatio  multorum  morborum  comes  eft  atque 
fignum  ;  ac  praefertim  oritur,  fi  iter  fanguinis 
per  pulmones  plurimum  impeditum  fuerit,  quod 
procul  dubio  faepe  cbntingit,  quando  bronchiae 

fpafmo 


DE  ASTHMATE  SPASMODICO. 


2  5 


jfpafmo  coarctantur.  Porro  fanguis,  tanta  co¬ 
pia  circa  cor  accumulatus,  quanta  palpitationi 
producendae  par  fit,  flumini  a  capite  redeunti 
impedimento  erit,  unde  caput  neceflario  grava¬ 
tum  haud  parum  dolebit.  Hic  tamen,  ut  alibi, 
aliquid  forte  confenfui  nervofo  tribuendum : 
Nam  capitis  dolor  haud  raro  ante  perfentitur, 
quam  fanguinis  circuitus  turbatus  fuerit,  et  dum 
facies  non  modo  non  rubet,  ver  jm  pallet. 

Spiritus  inter clufus  arde  meat. — Infpiratio  tar¬ 
da  efl:  ac  difficilis,  ob  fpafmum  bronchias  tenen¬ 
tem  ac  coartantem,  plenamque  idcirco  pulmo¬ 
num  dilatationem  impedientem.  Spafmus  alia 
refpirationis  organa  aliquando  occupans,  veluti 
laryngem,  ut  in  hyfteria  faepe  accidit,  expira- 
tionem  difficilem  facit,  haud  raro  etiam  infpira- 
tione  difficiliorem. 

Vox  impeditur  et  J 'apprimitur . — Vox  ab  aere  in 
glottidis  ligamenta  ejufque  parietes  irruente  pen¬ 
det  :  Ad  illam  tamen  edendam  impetus  certa 
•  quadam  vi  fiat  oportet  ;  vox  quippe  omnis 
magna  fortifque  expirationem  exigit  validifli- 
mrtm,  vehementiffimam.  Non  igitur  mirum  efl, 
vocem  debiliorem  evadere,  tandemque  plane  de¬ 
ficere,  quotiefcunque  refpiratio  tantum  pertur¬ 
batur,  quantum  in  afthmate  obfervare  liceat. 

D  PRO  G- 

Si  tempore  paroxyfmi  fumma  circa  praecor¬ 
dia  anxietas  perfentiatur ;  fi  cor  violenter  palpi¬ 
tet  ;  fi  refpiratio  difficillima,  denfiffima,  ac  fub- 
limis  corpore  non  nifi  erecto  perfici  queat ;  fi 
facies  admodum  rubeat ;  fi  vox  penitus  deficiat  j 
fi  pulfus  parvus,  debilis,  celer,  ac  abnormis  in¬ 
veniatur  ;  denique,  fi  animi  deliquium  eveniat ; 
periculum  haud  dubie  metuendum.  Ufus  ta¬ 
men  docet  tantum  difcriminis  raro  adeffe,  quan¬ 
tum  haec  fymptomata  gravia  minitari  videantur, 
et  forfan  deliquium  animi,  quod  tanta  mala  ali¬ 
quando  faceffit,  hic  ut  in  hyfteria,  fpafmis  foh 
veildis  qui  bronchias  occupant  infervire  poteft. 
Utrum  vero  experientia  hanc  comprobaverit  fen- 
tentiam,  necne,  affirmare  non  audeo. 

flo  periculofior  efl  morbus,  quo  faepius  re¬ 
currit,  maxime  fi  eoufque  invaluerit,  ut  cordis 
polypum,  paralyfm,  aliofve  morbos  induceret. 
In  hoc  rerum  flatu  deplorando,  novus  morbi 
impetus  adveniens  aegrum  faepiffime  extjnguit. 
Prognofis  a  morbi  diuturnitate  petita  fallax  effe 

poteft ,  durat  quippe  per  annos  triginta  ve! 
quinquaginta,  corporis  viribus  non  omnino  im¬ 
minutis,  variifque  funftionibus  nonnunquam 
parum  vel  nihil  perturbatis.  Licet  autem  affir¬ 
mare,  eo  plus  periculi  fubeffie,  quo  propius  ae¬ 
ger  ad  feneHutis  limen  accefferit,  eoque  minus 
quo  longius  ab  illo  diftaverit.  I11  flore  etenim 
juventae  aflecliones  fpafmodicae  contingunt,  quae 
Libentibus  annis,  propter  mobilitatem  generis 
nervofi  imminutam,  penitus  evanefcunt. 

Spes  quoque  adeft,  modo  nulla  exiftat  labes 
haereditaria,  et  li  originem  ab  aiiis  morbis,  ve- 
luti  hypochondriafi,  poda5ra,  traxerit  althma. 

Haud  tamen  diffimulandum  eft,  hunc  morbum, 
a  quavis  caufacunque  oriundum,  medicinae  raro 
parere,  licet  nihil  inta&um  vel  intentatum  fue¬ 
rit,  quod  illi  obfiflendo  accommodatum  vilum 
effiet.  >  -  '  .  ,  \ 


MEDE  N  D  I  M  E  T  H  O  D  U  S. 

Nulla  res  medicis  difficilior  eft  vifa  quam  hu* 

X 

jus  morbi  reditum  praecavere.  Vitae  femitam, 
ab  aetate  florente  ad  feneflutem  decrepitam  uf- 

que,  haud  raro  oblidet,  nec  longaevitati,  quae 
plurimis  morbis  remedio  eft,  neque  medianae 
parens  ;  verum  enimvero,  licet  ut  plurimum  pe¬ 
nes  nos  non  fit  morbum  penitus  profligare,  fymp- 
tomata  tamen  levandi,  vitamque  dum  fupereft 
jucundiorem  reddendi,  facultas  nobis  data. 

Duo  funt  medendi  confilia. 

imo,  Paroxyfmos  quamprimum  tollere. 

edo,  Eorum  reditui  obfiftere. 

Priori  indicationi  accommodantur  evacuan¬ 
tia  et  antifpafmodica. 

Sanguinis  miffio.—De  hujus  remedii  ufu  inter 
medicos  parum  convenit :  Alii  plurimis  laudi¬ 
bus  id  cumulant ;  alii  id  damnant ;  dum  omnes 
ad  experientiam  provocant.  Multum  procul 
dubio  confufionis  inde  ortum  eft,  quod  medici 
diftinctionem  afthma  inter  ac  alias  dyfpnoeae 
Ipecies  inftituendam  parum  conftderaverint  : 
Nam  creditum  fuit  afthma  fpafmodicum  a  variis 
caufis  pendere,  veluti,  pedoris  hydrope,  cordis 
polypo,  &c.  et  certiflimum  eft  venaefedionem 
alios  atque  alios  effedus  in  diverfis  hifce  affec¬ 
tionibus  edituram.  Quid  tamen  de  illa  dicen¬ 
dum  in  afthmate  fpafmodico  ?  Ifte  morbus  a 
fpafmo  evidenter  ortum  ducit,  qui  debilitatis 
ftgnum  certum  effe  folet.  At  nimia  fanguinis 

abundantia 

abundantia  opportunitatem  ad  morbos  fpafmo- 
dicos  quandoque  praebet ;  cujus  rei  exemplum 
praebet  hyfteria.  Praeterea,  fpafmus  fenfum 
praeter  folitum  auduni,  pro  caufa  faepe  agnof- 
cit ;  et  profedo  nil  certius  partis  cujuflibet  fen¬ 
fum  quam  fanguis  magna  copia  illuc  pulfus  ex¬ 
acuit  ;  hoc  illuftrat  inflammatio  :  Infuper,  qui 
temperamento  gaudent  fanguineo,  ii  irritabiles 
.  ac  admodum  fentientes  obfervantur  ;  ita  ut,  le- 
viflimas  ob  caufas,  modo  immenfo  perfundantur 
gaudio,  modo  mereant,  paveant,  atque  convel¬ 
lantur.  Nemo  igitur,  ut  opinor,  hbce  rationi¬ 
bus  connderatis,  venaefedionem  aliquando  pro¬ 
futuram  negabit.  Semper  autem  ad  aegri  con- 

flitutionem,  morbique  vim  et  durationem,  re- 

•  — 

fpiciendum  ;  neque  fanguis  aliter  mittendus.  Si 
refpiratio  plurimum  impedita  fuerit,  fi  vultus 
turgidus  appareat,  oculique  fanguine  fuffundan- 
tur,  una  cum  calore  multum  audio,  pulfuque 
magno  et  frequenti,  vena  procul  dubio  flatim 
tundenda,  ne  pulmones  laedantur  aut  corrum- 
*  pantur,  maxime  fi  aeger  in  flore  juventae  fit,  ne¬ 
que  repetitis  me  ibi  acceflionibus  exhaultus.  Ve- 
runtamen  fuos  habet  limites  fanguinis  detradio  ; 
faepius  celebrata  vires  convellit,  et  tantum  ab- 
efl:  ut  morbum  levet,  ut  illum  graviorem  reddat, 

ejufque 

ejufque  reditui  faveat.  Senibus  quoque  ut  plm 
rnum  nocet,  propter  debilitatem  infignem,  quae 
tunc  temporis  contingere  folet. 

Emetica . — Aflhmate  adveniente,  ventriculus 
difcenditur  atque  opprimitur,  aer  per  gulam  ex¬ 
pellitur,  et  concoctio  plurimum  turbatur ;  qua¬ 
propter  ad  emetica  frequentiffime  decurritur. 
Acriora  tamen  effugienda.  Leniora  adhibenda, 
ficut  ipecacoanha,  tartarum  emeticum,  refradis 
dofibus.  Vomitio,  tamen,  quamvis  fuis  ufibus 
non  careat,  raro  excitanda,  et  non  nifi  pofl 
fummum  adhibitum  confilium  ;  nam  violenta 
vel  nimis  faepe  repetita  ventriculum  infirmat, 
totumque  corpus  debilitat,  et,  teflante  Floyero, 
morbi  reditui  occafionem  haud  raro  fubmini- 
flravit.  Quidam  aegris  ipecacoanhae  gr.  v. 
vel  vi.  omni  mane,  per  tempus  brevius  diuturni? 
ufve  devoranda,  ita  ut  naufea  utcunque  levis 
moveatur  praefcribere  folent,  et  proculdubio  in- 
figni  interdum  cum  beneficio. 

Cathartica . — Alvi  fluxu  fponte  orto  nonnun- 
quam  'paroxyfmi  fblvuntur  ;  et  medicum  femper 
decet  viam  fequi  quam  natura  commonflraverit. 
Conveniunt,  igitur,  purgantia  mitia,  puta,  fruc¬ 
tus  tamarindorum,  manna,  fal  Glauberi,  dum 
fedulo  evitanda  funt  fcammonium,  jalappa,  et 
fimiliaj  quippe  nimis  evacuando,  debilitatem  in- 

.  \  ducunt. 

ducunt.  Porro,  durante  paroxyfmo,  ut  alvus  li¬ 
bera  atque  foluta  fervetur,  ad  lotiones  emollien¬ 
tes,  vel  ad  enemata  e  falibus  mediis,  fimilibufve 
parata,  quandoque  feliciter  admodum  decurri¬ 
tur. 

Epifpajiica . — Quotiefcunque  infolita  fanguinis 
copia  pulmones  gravantur  ac  obruuntur,  haecce 
remedia  profperrimo  cum  eventu  ufurpari  fo~ 
lent,  et  pari  fere  ratione  profunt  fonticuli  atque 
fetacea,  ubi  adeft  plethora.  Notandum,  autem, 
eft  morbo  provedto  et  inveterato  nimiam  fan- 

4 '  i 

guinis  abundantiam  raro  obtinere,  ideoque  epif- 
paftica  indies  magis  magifqde  inutilia  evadere, 
et  profe&o  parum  aut  nihil  eorum  virtutibus 
ftimulantibus  tribuendum,  quando  vires  admo¬ 
dum  fuerint  labefactatae  ac  imminutae. 

ExpeElorantia . — Hujufmodi  medicamentorum 
a&io  valde  incerta  invenitur  ;  et  multum  abeft 
ut  nunc  dierum  tantum  iis  tribuatur,  quantum 
nuper  et  olim.  Inter  optima  recenfentur  gum. 
ammon.  colchicum,  rad.  fcillae,  quam  infigniter 
commendat  Hoffmannus  illud.  En  ejus  verba  : 
c  Obfervatione  digniflima  eft  mirabilis  illa  ac 
c  fere  ftupenda  fcillae  in  allevando  afthmatis 
c  immani  paroxyfmo  efficacia,’  &c.  Fatendum 
tamen  eft  pariterque  dolendum,  medicos  hujuf- 

ce 

ce  aevi  illius  ex  ufu  effectus  adeo  notabiles,  aut 
raro  aut  nunquam,  percepiffe  ;  et,  fi  forte  quid 
boni  unquam  praeftet,  id  viribus  emeticis,  quibus 
gaudet,  referendum.  Decodta  emollientia,  qualia 
funt  fem.  lin.  altheae  decoct.  &c.  utpote  ventri¬ 
culum  gravantia  ac  diftendentia,  ut  plurimum 
nocent. 

Acida  cujufcunque  fuerint  generis  graviter 
commendata  funt,  et  non  dubium  eft  quin 
junioribus,  praefertim  quando  calor  corporis  in¬ 
tenditur,  et  pulfus  quod  ad  vim  et  frequentiam 
augetur,  infigniter  profmt.  Acetum,  acidum 
vit.  fuc.  limon.  praecipue  notari  merentur. 

Antifpaf modica — qualia  funt  opium,  campho- 
ra,  aether  vitriol.  mofchus,  caftoreum,  affa  foe¬ 
tida,  nullum  medicamentorum  opio  praeftan- 
tius  utiliufve  nobis  cognitum  ;  et,  omni  pletho- 
rae  fufpjcione  fublata,  libere  praefcribi  debet, 
vel  forma  folida,  vel  forma  tindlurae,  quae,  ut 
plurimum,  magis  idonea  invenitur ;  quippe  hoc 
modo  ejus  effetius  celerius  propagantur.  Haud 
tamen  diffimulandum,  illud  quibufdam  aegris 
graviter  interdum  nocuiffe,  et  in  cafibus  fimilr- 
bus  ad  alia  remedia  femper  confugiendum. 

Camphoram  #  audior  dodlus  et  ingeniofus 
fummis  laudibus  tollit,  et  procul  omni  dubio 

non 

non  modo  afthmati,  fed  aliis  quoque  mor¬ 
bis,  praefentaneam  opem  frequentiffime  tulit. 
Verum  enimvero,  cum  illius  effe&us  parce  et 
modice  fumptae  leves  fmt  atque  fugaces,  et  lar¬ 
giter  datae  incerti,  fumma  cura  opus  eft  in  illa 
adhibenda. 

ALther  vitrioL — De  hujus  medicamenti,  in  {pal¬ 
mis  quocunque  ortis  fublevandis,  efficacia  a  ne¬ 
mine  quidem  ambigitur  ;  et  mihi  nonnullos 
allhmate  detentos  in  nofocomio  Edinenfi  videre 
contigit,  quibus,  aliis  remediis,  quotquot  fue¬ 
rint,  incaffiim  tentatis,  egregie  profuit.  Quan¬ 
titas  danda  a  gtt.  xxx.  ad  c.  et  amplius  variat. 

De  mofchi  et  caftorei  viribus  parum  mihi  li¬ 
quet.  Ille  in  febribus,  aliifve  morbis,  quotief- 
cunque  convulfiones  fpafmique  acciderint,  ufur- 
patus,  praeftantiffimos  effe&us  interdum  edidit  j 
fed  nunc  a  medicis  quodammodo  negligitur,  ni¬ 
mirum  qui  purus  raro  inveniatur.  Koc  ab  his 
culpatur*  ab  illis  laudatur  5  fed  litem  compo¬ 
nere  penes  me  non  eft. 

Affa  foetida. — Quidam  ausiores  magni  nomi¬ 
nis  hujus  medicamenti  vires  plurimis  laudibus 
efferunt ;  et  minime  negandum  eft,  omnia  foeti¬ 
da,  utcunque  obfcura  fit  eorum  agendi  ratio? 
falutares  nonnunquam  praeftitiffe  effe&us.  Affae 

E  foetidae 

foetidae  adminiflratio  curam  haud  levem  et  pru¬ 
dentiam  defici  erat ;  quippe  quae  homines  aliter 
atque  aliter,  fecundum  conftitutionum  varieta¬ 
tes,  afficiat ;  adeo  ut,  vel  intus  affumpta,  vel 
odoratu  percepta,  aliis  multum  profit,  aliis  valde 
noceat.  Ideoque  e  re  erit  cujufque  medici  ae¬ 
grotantis  temperamentum  penitus  noviffe,  ante- 

# 

quam  remedium  anceps,  neque  omnibus  accom¬ 
modatum,  praefcripferit. 

Fomenta  anodyna ,  oleofa ,  nervina ,  ut  dicun¬ 
tur,  pedori  admovenda,  fuis  fautoribus  olim  non 
caruere  ;  nunc  tamen  in  defuetudinem  ubique, 
et  merito,  ut  opinor,  abeunt ;  nam  perfpiratio- 
nem  cohibendo  plurima  incommoda  producere 

f  9 

queunt* 

Ut  priorem  hanc  partem  exequar,  hoc  folum 
iupereft,  ut  de  diaeta  ac  regimine,  quae  aegro¬ 
tis,  paroxyfmo  durante,  conveniant,  mentionem 
quam  breviffime  faciam. 

Sit  cibus  levis  ac  concoctu  facilis,  qualis  lac, 
iadifve  ferum,  panis  bene  fermentatus,  jufcula 
tenuia,  quae  ventriculo  minime  oneri  funt,  et 
parum  flimuli  continent.  A  cibo  animali  fo- 
lido,  nimirum  qui  corpus  pius  jufto  excitet,  fe¬ 
brim  accendat,  fi timque  adaugeat,  fedulo  ab- 
Hinendum.  Potus  tenuiffimus  effe  debet,  atque 

frigidulus. 

frigidulus,  veluti,  aqua  pura  et  gelida,  cui  paux¬ 
illum  vini  commiftum,  vel  quae  fuper  panem 
tolium  infufa  eft.  Vegetabilia,  quae  fermenta- 
tionem  cito  fubeunt,  ac  vim  aeris  haud  parvam 
continent,  non  fine  periculo  devorantur.  Calor, 
live  a  fole  feu  a  focis  accenfis  proveniat,  omni 
cura  evitandus ;  atque  ledlus  quamprimum  aeger 
paroxyfmo  corripitur  effugiendus.  Aer  purus 
effe  debet,  aliquantum  frigidus,  neque  vaporibus 
onullus  et  inquinatus.  Hic  tamen  varietates 
obtinent  pollea  memorandae. 

Ad  fecundum  confilium  affequendum,  co 
praecipue  refpiciendum,  ut  nimia  pulmonum  to- 
tiufque  corporis  mobilitas  imminuatur,  curiuf- 
que 
dirigatur. 

Polteriori  indicationi  inferviunt  epifpaftica, 
fetacea,  fonticuli,  cathartica,  de  quibus  jam  fatis 
didlum.  Quod  fonticulos  et  fetacea  attinet,  raro 
quid  boni,  nifi  in  junioribus,  quorum  vafa  fan- 
guine  turgent,  praedant.  Per  totum  morbi  de- 
curfum,  tum  paroxyfmis  cum  intervallis  duran¬ 
tibus,  alvum  modice  folutam  fervare  haud  pa¬ 
rum  conveniet  :  Nam  certiffimis  obfervationi- 
bus  condat,  alvi  fluxum  excitatum  repreffumve 
multum,  et  in  paroxyfmis  compefcendis,  et  in 
illis  inducendis,  valere.  ' 

Pulmonum 

Pulmonum  mobilitati  corrigendae  plurima 
accommodantur  medicamenta,  quae  obiter  per-, 
ftringere  expedit. 

Tonica . — Omnibus  remediis  e  regno  vegeta-? 
bili  depromptis,  quae  vim  tonicam  poflident, 
palmam  facile  praeripit  cortex  Peruvianus,  quan¬ 
titate  idonea  affumptus.  Saepiffime  quidem  fuc- . 
celfu  caruit :  Sed  in  morbo  pertinaciffimo  non 
.-mirum  eft,  optimum  quodvis  medicamentum  in¬ 
terdum  votis  non  refpondiffe,  Quotiefcunque 
per  intervalla  certa  ac  flatuta  it  reditque  affec¬ 
tio  aflhmatica,  plus  forfitan  ejus  viribus  fiden¬ 
dum.  Loco  corticis,  amara  quandoque  in  auxi¬ 
lium  vocata  fummopere  profuerunt ;  nimirum 
quae  corpus  infigniter  roborent  confirmentque. 
Praeparationes  ferri,  veluti,  fai  martis,  lima¬ 
tura,  rubigo,  utpote  e  metallicis  longe  tutifli- 
mae,  aegrotantibus  maximo  cum  fucceffu  ali¬ 
quando  praeferibuntur. 

Lavatio  frigida. — T)e  variis  frigoris  virtutibus 
quaeflionem  hic  loci  inflituere  parum  conveni- 
ret.  Sat  erit  memoralfe,  illud,  quibufdam  in  ca- 
fibus,  viribus  flimulantibus  quam  potentuTimis 
donatum  effe  ;  nullumque  remedium  ad  debilita^ 
tem  corrigendam  aut  tollendam  aptius  inventum, 

ut  plurima  fatis  fuperque  docent  exempla,  e  qui- 

bus  unum  a  Do&ore  Smollet  relatum  maxime  no¬ 
tari  meretur  :  6  ln  confequence  of  a  cold  caught 
4  in  France,  I  was  feized  with  a  violent  cough, 
4  attended  with  fever  and  ftitches  in  my  breaft, 
4  which  tormented  me  ali  night  long  without 
4  ceafing.  At  the  fame  time,  I  had  a  great  dif- 
4  charge  by  expe&oration,  and  fuch  a  deje&ion 
4  of  fpirits  as  I  never  felt  before.  ln  this  fitua- 
4  tion  I  took  a  ftep,  which  may  appear  to  have 
4  been  dangerous.  I  knew  there  was  no  im- 
6  pofthume  in  my  lungs,  and  I  fuppofed  the 
4  ftitches  were  fpafmodical.  I  was  fenfible  that 
4  ali  my  complaints  were  originally  derived 
4  from  relaxation  :  I  therefore  hired  a  chaife, 
4  and9  going  to  the  beach,  about  a  league  from 
4  the  town,  plunged  into  the  fea  without  hefita- 
4  tion.  By  this  defperate  reriiedy,  I  got  a  frefli 
4  cold  in  my  head  ;  but  my  fever  and  ftitches 
4  vaniflied  the  very  firft  day  ;  and,  by  a  daily 
4  repetition  of  the  bath,  I  have  diminifhed  my 
4  cough,  ftrengthened  my  body,  and  recovered 
4  my  fpirits  V — Hoc  tamen  remedium  incon- 
fulte  minime  adhibendum  junioribus  quibus 
plethora  adeft  nocere  poteft  ;  fenibufque  quoque 

annis 

annis  ac  morbi  duratione  fra&is,  nimirum  prop¬ 
ter  corporis  renifum  tunc  temporis  deficientem. 
Balneum  frigidum  forfitan  illis  qui  melius  hy- 
eme  pejus  aeftate  fefe  habent,  potiffimum  ac¬ 
commodatur,  utpote  qui  diathefls  inflammatoriae 
immunes  maxima  ex  parte  obferventur. 

Aeris  ratio  nunquam  negligenda,  quippe  cu¬ 
jus  mutationes  afthmaticum  haud  parum  affici¬ 
ant.  Regulas  tamen  huc  pertinentes  tradere 
difficillimum  :  Nam,  quod  huic  prodeft,  illi  no¬ 
cet.  Sunt  qui  in  urbe,  funt  qui  rure,  facilius 
ac  jucundius  degunt.  In  re  adeo  obfcura,  ubi 
tot  extant  varietates,  plus  valet  aegri  experien¬ 
tia,  quam  medici  confilium  \  ad  illam  igitur 
femper  provocandum. 

Cum  nihil  certius  corpus  infirmet  folvatque 
quam  ignavia  vitaque  fedentaria,  cuique  perfpi- 
cuurn  eft  exercitationem,  modo  vehemens  non 
fuerit,  valde  efle  profuturam. 

Ambulatio  non  aeque  omnibus  convenit,  ni¬ 
mirum  quae  poli  fe  debilitatem  haud  raro  relin¬ 
quat,  fanguinemque  in  pulmones  conjiciat :  Qua¬ 
propter  ad  equitationem,  vel  ad  alia  exercitatio¬ 
nis  genera,  veluti  in  rheda  geftationem,  &c.  faepe 
confugiendum,  quae  corpus  et  excitant  et  robo¬ 
rant. 

rant,  neque  vires  adeo  convellunt  exhauriunt  - 
que. 

I  X 

Vi&us  adhibendus,  fecundum  morbi  vim  et 
durationem,  variat.  Junioribus  ac  natura  vali¬ 
dis,  diaeta  ex  la&e  praefertim  parata,  perque  tem- 
pus  brevius  longiufve  continuanda,  optime  con¬ 
venit.  Si  nulla,  tamen,  fit  plethorae  fufpicio, 
vel  fi  debilitas  contingat,  qualis  fenibus  familia¬ 
ris  eft,  vidtus  plenior,  lautior,  acidaeque  fermen- 
tationi  parum  obnoxius,  veluti  cibus  animalis, 
concedendus. 

A  forbillatione  theae  vel  coffeae  afiidua  et  fe¬ 
re  perpetua,  qualis  ubique  nunc  dierum  in  ufu 
eft,  abftinendum.  Omnes  animi  affe&iones  ve¬ 
hementes  effugiendae.  Mens  demiffa  et  curis 
lacerata  blanditiis  leniter  erigenda,  dulcique 
fpe  confirmanda,  ab  aerumnis  et  moeftitia  omni 
arte  fubducenda,  atque  ad  rifum  et  jocum  et 
fiduciam  invitanda,  allicienda. 

